Document ID: /roh_data/filtered/fineweb-2-filterrobots_roh.jsonl.gz/15251

Cordial beinvegni en mia stizun
Calamandrin ei il plaid romontsch per «Vergissmeinnicht» (Myosotis) ed ei in simbol per tut quei che vegn fatg ord spir carezia. Semplamein in plaid amureivel ch’ei sco fatgs pils amurai. Quella cara e biala fluretta ha dau il num a mia stizun da fluras. Sco ella, duein tut ils matgs e las decoraziuns che sorteschan dad ella augmentar ils sentiments d’amur e da legria da mia stimada clientella. Jeu sun Giuseppina Aubry-Cadruvi, ni semplamein la Giuseppina dil Calamandrin ed hai rimnau mias experientschas sco florista a Turitg e Sogn Gagl. Mias ragischs hai jeu en Surselva ed il Calamandrin da Glion ei miu reginavel.